Τεύχος 105. Ένα τεύχος που κυκλοφόρησε τον Οκτώβριο του 2022, με θεματολογία την συμπερίληψη και την αποδοχή. Η ηθοποιός Ράνια Σχίζα, μίλησε για την παράσταση «Η Μάνα Αυτουνού», έναν μονόλογο βασισμένο στην ζωή της μητέρας του Κώστα Ταχτσή, είπε την άποψη της για την ομοφοβία και τον δρόμο της στην ηθοποιία. Queer Artist ήταν ο Ελάρης, ένα queer άτομο που έγραψε το πρώτο του μυθιστόρημα φαντασίας, με όνομα «Παθανθές». Σε αυτό το τεύχος, μίλησαν πέντε ανοιχτά ΛΟΑΤΚΙ+ εκπαιδευτικοί που παλεύουν καθημερινά για μια πιο συμπεριληπτική εκπαίδευση. Σε επόμενες σελίδες υπάρχει ένα «τηλεοπτικό» αφιέρωμα, με στιγμές γεμάτες γκέι συντροφικότητα στις ελληνικές σειρές όπως οι Singles, οι Απαράδεκτοι, οι Δυο Ξένοι και το Κωνσταντίνου και Ελένης. Guest editor του τεύχους ήταν ο εκπαιδευτικός Βασίλης Νανούρης που μίλησε για την πατριαρχία και την ασυμβατότητα της, για κάθε άτομο. 

Στο τεύχος 104 που κυκλοφορούσε τον Αύγουστο του 2022, η Δανάη Μπάρκα έδωσε μια συνέντευξη εφ’όλης της ύλης, μιλώντας από τα παιδικά της χρόνια που έπαιζε στην γειτονιά, μέχρι τον καιρό που «άλλαξε» την τηλεόραση. Queer artist του τεύχους ήταν ο queer singer Alpha Paris όπου μίλησε για την μουσική του ιστορία και το digital single του «Work that muscle». Στις σελίδες του τεύχους, προτάθηκαν τίτλοι βιβλίων για το καλοκαίρι του 2022, καθώς και ένα αφιέρωμα με τίτλο «Κάθε σώμα έχει τη δική του ΙΣΤΟΡΙΑ», ΛΟΑΤΚΙ+ άτομα μίλησαν για το κεφάλαιο «σώμα» και τις διακρίσεις που καθημερινά αντιμετωπίζουν. Guest editor του τεύχους ήταν η stand up comedian Χρύσα Κατσαρίνη, που μίλησε για την κωμωδία και τις ΛΟΑΤΚΙ+ ταυτότητες, κάνοντας αναφορά στο ομοφοβικό περιστατικό σε σειρά γνωστού κωμικού που είχε ξεσπάσει τότε.

Στο τεύχος 103 που κυκλοφόρησε τον Ιούνιο του 2022, υπήρξε χαρακτήρας υπερηφάνειας ένεκα του pride month, με Νίκο Μουτσινά να μιλάει για την τηλεοπτική του και μη ιστορία, καθώς και το τεντωμένο σχοινί μεταξύ ΛΟΑΤΚΙ+ ταυτοτήτων και ελληνικής τηλεόρασης σε μια αποκλειστική συνέντευξη. Επιπλέον, ο Αλέξης Πατέλης, επικεφαλής στο οικονομικό γραφείο του πρωθυπουργού, σε συνέντευξη του, δήλωσε τους στόχους της κυβέρνησης για τα ΛΟΑΤΚΙ+ δικαιώματα. Queer Artist του τεύχους ήταν ο Κυριάκος Βλάχος, που έγραψε το πρώτο του μυθιστόρημα, δίνοντας θέση στις queer αφηγήσεις στην ελληνική πραγματικότητα. Ο Γιώργος Περρής, μιλάει ως guest editor του τεύχους για την λέξη «υπερηφάνεια» και τα στερεότυπα της σημερινής κοινωνίας.

Στο τεύχος 102 που κυκλοφόρησε τον Απρίλιο του 2022, η Ελένη Τσαλιγοπούλου μίλησε για το καλλιτεχνικό της παρελθόν παρότι μεγάλωσε σε μια κλειστή κοινωνία, καθώς και για τα στερεότυπα που κατέρριψε στον καλλιτεχνικό χώρο με τις εμφανίσεις της. Queer artist του τεύχους ήταν ο Kristoff, ένας queer μουσικός που λατρεύει την μυθολογία. Για το πρώτο αφιέρωμα του τεύχους, επτά εκδοτικοί τίτλοι πρότειναν τίτλους βιβλίων για να απαντηθεί το μεγάλο ερώτημα «τι να διαβάσω τώρα;» Το επόμενο αφιέρωμα, επικεντρώθηκε στην πληγείσα από τον πόλεμο Ουκρανία. Queer ιστορίες ατόμων που πολεμούν για την πατρίδα τους, τα ΛΟΑΤΚΙ+ δικαιώματα στην Ουκρανία, οι queer πρόσφυγες και το πως μπορούμε να βοηθήσουμε τους πληγέντες. Ο στιχουργός Γεράσιμος Ευαγγελάτος, ως guest editor αυτού του τεύχους είπε την άποψη του αναφορικά με τον πόλεμο στην Ουκρανία που ξεκίνησε τον Φεβρουάριο του 2022.

Στο τεύχος 101 που κυκλοφόρησε τον Φεβρουάριο του 2022, ο Κωνσταντίνος Τσαγκάρης μίλησε στο περιοδικό, για το  GNTM και την ανάδειξη της ρευστής και queer μόδας. Queer artist του τεύχους ήταν η Χριστίνα Βούλγαρη, ΛΟΑΤΚΙ+ stand up comedian όπου μίλησε για την queer κωμωδία στην Ελλάδα και την τέχνη του stand up comedy ως ΛΟΑΤΚΙ+ άτομο. Το αφιέρωμα του τεύχους 101 είχε συμπεριληπτικό χαρακτήρα, καθώς αφοσιώθηκε στην διαφήμιση της Pantene όπου πρωταγωνιστούσαν άτομα της queer κοινότητας, γιορτάζοντας και την επαναλειτουργία της γραμμής Ψυχολογικής Στήριξης 11528 «Δίπλα Σου». Στις σελίδες του περιοδικού, υπάρχει επίσης ένα αφιέρωμα στον ΛΟΑΤΚΙ+ γάμο και την υπάρχουσα κατάσταση στην Ελλάδα. Guest editor του τεύχους ήταν ο Χριστόφορος Ζαραλίκος, όπου αναφέρθηκε στην πολιτική σάτιρα στην Ελλάδα.

Στο τεύχος 100 που κυκλοφόρησε τον Δεκέμβριο του 2021, η Πάολα Ρεβενιώτη μίλησε για την ιστορία της στις πιάτσες, την σκληρότητα που αντιμετώπιζαν τα τρανς άτομα τα παλιότερα χρόνια, για τον γιο της Κοστέλ, καθώς και το περιοδικό «Κράξιμο» που εξέδιδε. Queer artist του τεύχους ήταν το Sam Albatros, συγγραφέας που μίλησε για το βιβλίο του «ελαττωματικό αγόρι» και για την queer λογοτεχνία στην Ελλάδα. Στις σελίδες του τεύχους, υπάρχει ένα αφιέρωμα σχετικά με τον ιό HIV, το στίγμα που υπάρχει γύρω από αυτό, την τροπολογία του πρώην υπουργού υγείας Θάνου Πλεύρη, τον Σύλλογο Οροθετικών Ελλάδος «Θετική Φωνή» και την κατάσταση που επικρατεί στην Ελλάδα. Το δεύτερο αφιέρωμα, αναφέρθηκε στις διακρίσεις των ΛΟΑΤΚΙ+ ατόμων στους χώρους εργασίας με μαρτυρίες ΛΟΑΤΚΙ+ ατόμων που υπέστησαν διάκριση από εργοδότες και συναδέλφους στον χώρο εργασίας τους. Guest editor του τεύχους ήταν η ηθοποιός Νάντια Κοντογιώργη που αναφέρθηκε στο πως το κίνημα του #metoo βοήθησε να οριοθετήσουμε την έννοια της κακοποιητικής συμπεριφοράς στο χώρο του θεάτρου και της τέχνης γενικότερα.

To περιοδικό **ANTIVIRUS** είναι περιοδικό που εκδίδεται ανά δύο μήνες από την Homo Evolution (ΑΜΚΕ) και διανέμεται στις ΛΟΑΤ επιχειρήσεις και σε χώρους πολιτισμού στην Ελλάδα. Το avmag.gr ξεκίνησε ως ιστότοπος του εντύπου το 2010, αλλά πλέον περιλαμβάνει καθημερινή ειδησιογραφία από την Ελλάδα και τον κόσμο, πολιτιστικά θέματα και queer τέχνη, ρεπορτάζ, αφιερώματα, έρευνες, προτάσεις και ατζέντα. Εκδότης του είναι ο Γιάννης Παπαπαγιαννόπουλός με εμπορικό διευθυντή τον Νίκο Σοφιανό και την αρχισυνταξία έχει αναλάβει από το 2013 ο Βασίλης Θανόπουλος.

Το περιοδικό είναι το μακροβιότερο Ελληνικό ΛΟΑΤ μέσο στην ιστορία της Ελλάδας. Κυκλοφόρησε για πρώτη φορά στα τέλη του Απρίλιου του 2003 και εκδίδεται έως και σήμερα. Έχει φιλοξενήσει συνεντεύξεις που έχουν χαρακτηριστεί ιστορικές όπως αυτή του Πρωθυπουργού της Ελλάδας Αλέξη Τσίπρα, τον Ιούνιο του 2016 αλλά και πολλά coming out επώνυμών Ελλήνων όπως ο Σταμάτης Κραουνάκης, ο Γιώργος Καπουτζίδης, ο Ιωάννης Μελισσανίδης, ο Θανάσης Αλευράς και ο Σπύρος Μπιμπίλας. Το antivirus εμπιστευτήκαν για να εκφράσουν την στήριξή τους στην ΛΟΑΤ κοινότητα προσωπικότητές από την Ελλάδα και το εξωτερικό όπως η Δέσποινα Βανδή, η Άννα Βίσση, η Μαρίνα Αμπράμοβιτς, Κάιτη Γαρμπη, Σάκης Ρουβάς, Δημήτρης Παπαϊωάννου, Κώστας Μπακογιάννης, η Demy, η Πάολα. η Ελένη Φουρέιρα, η Αφροδίτη Παναγιωτάκου, η Νάνα Μούσχουρη, ο Ζαν-Πολ Γκοτιέ. η Λάρα Φαμπιάν, Νατάσσα Μποφίλιου, κ.α.

Τον Απρίλιο του 2022, το ANTIVIRUS ξεκίνησε την πανελλήνια καμπάνια «Πες το Ναι!», με στόχο την προώθηση της ισότητας στον γάμο στην Ελλάδα. Η καμπάνια είχε ως κεντρικό στόχο την ενημέρωση και ευαισθητοποίηση της κοινωνίας – μέσα από ένα βίντεο που δημιουργήθηκε με τη συμβολή του Γιώργου Καπουτζίδη σε σκηνοθεσία Θανάση Τσιμπίνη – σχετικά με το δικαίωμα στον γάμο. Ταυτόχρονα καλεί όλα τα άτομα, φορείς, ιδρύματα, εταιρείες, κόμματα κ.α. να ενώσουν τις φωνές τους υπογράφοντας και στηρίζοντας την ισότητα στον γάμο και δημιουργώντας την πολιτική πίεση με τελικό στόχο την ψήφιση της.

Παραπομπές
----------

1. ↑
2. ↑  Thanopoulos, Vasilis (17 Αυγούστου 2020). «Ο Σταμάτης Κραουνάκης είναι μέλος της ΛΟΑΤ+ κοινότητας». *Antivirus Magazine*. Ανακτήθηκε στις 19 Αυγούστου 2021.
3. ↑  Thanopoulos, Vasilis (7 Δεκεμβρίου 2019). «Στο πολύχρωμο μυαλό του Γιώργου Καπουτζίδη». *Antivirus Magazine*. Ανακτήθηκε στις 19 Αυγούστου 2021.
4. ↑  Thanopoulos, Vasilis (13 Αυγούστου 2021). «Ο Ιωάννης Μελισσανίδης είναι ο πρώτος ανοιχτά gay Έλληνας Ολυμπιονίκης». *Antivirus Magazine*. Ανακτήθηκε στις 19 Αυγούστου 2021.
5. ↑  Thanopoulos, Vasilis (26 Αυγούστου 2020). «Θανάσης Αλευράς: «Φυσικά και στηρίζω τη ΛΟΑΤ+ κοινότητα, αφού ανήκω κι εγώ σ΄αυτή»». *Antivirus Magazine*. Ανακτήθηκε στις 19 Αυγούστου 2021.
6. ↑  Thanopoulos, Vasilis (17 Μαΐου 2021). «O Σπύρος Μπιμπίλας είναι ένας δικός μας άνθρωπος». *Antivirus Magazine*. Ανακτήθηκε στις 19 Αυγούστου 2021.
7. ↑  Thanopoulos, Vasilis (30 Μαρτίου 2021). «Η Δέσποινα Βανδή ενοχλείται που ακόμη συζητάμε για αποδοχή της διαφορετικότητας». *Antivirus Magazine*. Ανακτήθηκε στις 19 Αυγούστου 2021.
8. ↑  gp (5 Δεκεμβρίου 2011). «Antivirus 41 - Η Άννα Βίσση στο antivirus». *Antivirus Magazine*. Ανακτήθηκε στις 19 Αυγούστου 2021.
9. ↑  gp (4 Ιουνίου 2016). «Antivirus 67». *Antivirus Magazine*. Ανακτήθηκε στις 19 Αυγούστου 2021.
10. ↑  Team, Antivirus Magazine (31 Ιανουαρίου 2016). «Αntivirus Magazine 65». *Antivirus Magazine*. Ανακτήθηκε στις 19 Αυγούστου 2021.
11. ↑  Thanopoulos, Vasilis (7 Νοεμβρίου 2017). «Συνέντευξη: Δημήτρης Παπαϊωάννου». *Antivirus Magazine*. Ανακτήθηκε στις 19 Αυγούστου 2021.
12. ↑  Thanopoulos, Vasilis (17 Απριλίου 2019). «Τι να περιμένει ένα ΛΟΑΤΚΙ+ άτομο στην Αθήνα με δήμαρχο τον Κώστα Μπακογιάννη». *Antivirus Magazine*. Ανακτήθηκε στις 19 Αυγούστου 2021.
13. ↑  gp (4 Δεκεμβρίου 2014). «Antivirus 59: Χριστούγεννα με την Πάολα». *Antivirus Magazine*. Ανακτήθηκε στις 19 Αυγούστου 2021.
14. ↑  Thanopoulos, Vasilis (14 Μαΐου 2018). «Γιατί η Lara Fabian αυτοπροσδιορίζεται ως φυσική σύμμαχος της LGBT+ κοινότητας». *Antivirus Magazine*. Ανακτήθηκε στις 19 Αυγούστου 2021.
15. ↑  Πες το Ναι!
16. ↑

Εξωτερικοί σύνδεσμοι
--------------------

* Site
* Facebook page
* Instagram profile
* Youtube κανάλι